Karang sebuah tulisan dalam bahasa Betawi yang bernada persuasif dan panjangnya 1 paragraf.

Aksesoris lucu emang jadi inceran banyak wedon. Ude lucu, mure lagi, siape nyang kagak kegiur? Cuman, enoh kudu jadi catetan lebi. Soalnye, aksesoris kek kalung, gelang, ame cincin bise bangat dibikin kek dilapisin emas ato perak asli, padahal, mah, kagak. Nyang bahayenye, bahan nyang bukan asli enoh bise aje bikin kulit iritasi, apelagi buat nyang kulitnye sensitip. Ruginye lagih, enih barang kagak bise sembarang kena aer. Soalnye, kalo ude kena aer bekali-kali, nyang ade malah karatan, terus kalo dipake malah bikin gatel. Iye, karatan bikin kulit gatel ampe iritasi. Gegara hargenye mure enih, kualitasnye emang kudu diraguin. Nyang udeh-udeh, sih, tibang atu due minggu, ntu aksesoris juge ude berubah warne, bise gegara kelamaan kena cahaya, kena aer, kena keringet, ato banyak paktor laennye. Duh, kagak awet, dah, pokonye.